Diari Oficial de la Generalitat Valenciana


Sumari del DOGV 5732, del 01-04-2008 (2008/3462)

RESOLUCIÓ de 17 de març de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria d'Inmigració i Ciutadanía i l'Associació Nacional d'Empresaris i Professionals Autònoms tinguen o no treballadors a càrrec seu i de Treballadors Autònoms Econòmicament Dependents (ASNEPA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5732

Data del DOGV
:   01-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3462


Data del document
:   17-03-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Immigració i Ciutadania
    * cooperació administrativa
    * integració dels migrants
    * organització patronal
    * ajuda al desenvolupament
    * professió independent
    * associació

RESOLUCIÓ de 17 de març de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria d'Inmigració i Ciutadanía i l'Associació Nacional d'Empresaris i Professionals Autònoms tinguen o no treballadors a càrrec seu i de Treballadors Autònoms Econòmicament Dependents (ASNEPA). [2008/3462]  
La conselleria d'Inmigració i Ciutadanía i l'Associació Nacional d'Empresaris i Professionals Autònoms tinguen o no treballadors a càrrec seu i de Treballadors Autònoms Econòmicament Dependents (ASNEPA) han subscrit, després de la tramitació prèvia reglamentària, el 12 de març de 2008, un conveni marc de col·laboració.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0465/2008, i que figura com a annex d'esta resolució.  
Valencia, 17 de març de 2008.- El director general de Relacions amb Les Corts i Secretariat del Consell: Ángel Mompó Romero.  
Conveni marc de col·laboració entre la conselleria d'Immigració i Ciutadania de la Generalitat Valenciana i l'Associació Nacional d'Empresaris i Professionals Autònoms tinguen o no treballadors a càrrec seu i de Treballadors Autònoms Econòmicament Dependents (ASNEPA)  
València, 12 de març de 2008  
Reunits  
D'una part, Rafael Blasco Castany, conseller d'Immigració i Ciutadania, nomenat per Decret 8/2007, de 28 de juny, del president de la Generalitat.  
I d'una altra, Pedro V. Mezquida Prieto, major d'edat, amb DNI 01.438.494-R, com a president de l'Associació Nacional d'Empresaris i Professionals Autònoms tinguen o no treballadors a càrrec seu i de Treballadors Autònoms Econòmicament Dependents, d'ara endavant ASNEPA, amb CIF V-15.903.695 i inscrita en el Registre Nacional d'Associacions grup 1, secció 1, número nacional 166401, i domicili social a València, CP 46184, Plaça Pintor Segrelles, 6 baix, i representant legal de l'entitat segons consta en comunicació de la identitat dels titulars de la junta directiva u òrgan de representació emesa per la Secretaria General Tècnica, Registre Nacional de Associacions dependent del Ministeri de l'Interior, de 14 de febrer de 2008.  
Ambdós parts, actuant en nom de les institucions que representen i reconeixent-se mútuament la capacitat suficient per a obligar-se en els termes del present conveni,  
Manifesten  
I. El Decret 7/2007, de 28 de juny, del president de la Generalitat atorga a la conselleria d'Immigració i Ciutadania competències en matèria d'immigració, participació ciutadana i cooperació al desenrotllament. Per raó d'això, a esta correspon posar en marxa, potenciar i coordinar, en les dites matèries, les polítiques del Consell d'acord amb les exigències de la societat actual.   
En este sentit, és tasca de la conselleria d'Immigració i Ciutadania, la integració dels estrangers en els diversos àmbits socials des del respecte als valors democràtics i drets fonamentals.  
Igualment, ha d'assumir la coordinació de les funcions de comunicació de les institucions de la Generalitat amb els ciutadans, la potenciació de la participació a través de xarxes socials i la difusió i divulgació dels drets i deures democràtics a tota la ciutadania. En especial, li correspon, entre altres funcions, fomentar les relacions de la Comunitat Valenciana amb altres països en matèria pròpia de la seua competència, comptant-se entre les seues facultats mantindre el contacte institucional i el suport als col·lectius de valencians residents fora d'esta.  
Així mateix, li competix donar impuls, organitzar i executar la política de cooperació al desenrotllament, coordinant els projectes de cooperació internacional al desenrotllament, i elaborant els plans d'actuació a nivell de la Comunitat Valenciana sobre esta matèria.  
II. L'Associació Nacional d'Empresaris i Professionals Autònoms (ASNEPA) és una associació sense finalitat lucrativa, que promou, entre altres fins estatuaris, el foment de l'autoocupació en el marc de les polítiques d'immigració per a la inserció sociolaboral que vinculen directament al desenrotllament de la població immigrant en el país d'acollida i en el país d'origen dels fluxos migratoris, la inserció de nous emprenedors, el desenrotllament econòmic i la defensa dels interessos dels empresaris i professionals autònoms.   
Conseqüentment amb això, ha creat com a part de la seua estructura institucional l'Àrea d'Immigració i Desenrotllament que té com a objectiu que els estrangers, tant els que ja són microempresaris com els nous emprenedors en la gestió empresarial, es vegen beneficiats per les polítiques vigents en l'àmbit nacional.  
III. En este context, la conselleria d'Immigració i Ciutadania i l'Associació Nacional d'Empresaris i Professionals autònoms (ASNEPA) estan interessades a crear un marc de col·laboració, convenint la firma del present instrument que es regirà per les següents   
Clàusules  
Primera  
Constituïx l'objecte del present conveni establir un marc de col·laboració entre l'Associació Nacional d'Empresaris i Professionals autònoms (ASNEPA) i la conselleria d'Immigració i Ciutadania de la Generalitat Valenciana, amb les finalitats següents:  
- Potenciar la realització d'actuacions que propicien, dins de l'àmbit de la cooperació al desenrotllament, el progrés social i econòmic dels països i poblacions empobrits; així com les encaminades a la sensibilització de la societat valenciana, fomentant en esta la solidaritat i proporcionant-li informació i formació sobre la justa distribució de la riquesa i el racional aprofitament dels recursos.  
- Afavorir la integració laboral dels estrangers assentats en la Comunitat Valenciana, a través de les vies que en cada cas s'establisquen i d'acord amb les competències i atribucions de cada una de les parts, propugnant, així mateix, la creació de xarxes de suport al retorn voluntari i al foment de l'autoocupació.  
- Procurar, en l'àmbit general del fenomen migratori, la sensibilització de la societat valenciana i les institucions de la Comunitat de cara a enfortir les seues relacions amb els estrangers establits en esta i amb els ciutadans valencians en l'exterior, incentivant la seua participació activa en la realitat política, econòmica, cultural i social de la Comunitat Valenciana.   
Segona  
El marc de col·laboració delimitat per mitjà del present conveni es durà a terme a través de convenis singulars i acords que especificaran i concretaran els projectes o programes la realització dels quals s'estime convenient.  
Tercera  
Ambdós institucions, dins de l'esfera d'actuació de cada una, prestaran la seua cooperació i intercanviaran la informació necessària a fi d'aconseguir les metes i objectius del present acord.  
Quarta  
Este conveni tindrà vigència durant un any des de la data de la firma, i és prorrogable anualment sempre que abans de la seua expiració hi haja acord entre les parts, havent de formalitzar la dita pròrroga per escrit.  
Cinquena  
L'incompliment per alguna de les parts de les obligacions previstes en este document, donarà lloc a la seua rescissió, comprometent-se aquelles a executar els compromisos pendents, sempre que hagueren sigut assumits amb anterioritat a la data de conclusió del conveni.  
Sisena  
Amb la finalitat de vetlar per l'adequat compliment del que establix el present conveni, pot constituir-se una Comissió de Seguiment formada per un representant de la conselleria d'Immigració i Ciutadania i un altre de l'Associació Nacional d'Empresaris i Professionals autònoms (ASNEPA), que es reuniran a instàncies d'alguna de les parts, quan es considere necessari.  
Setena  
En tots els elements de propaganda o difusió de les actuacions dutes a terme per raó del present acord, figurarà la imatge gràfica d'ambdós institucions per mitjà de la inserció dels seus respectius logotips.   
I en prova de la seua conformitat, ambdós parts firmen el present document en triple versió i a un sol efecte en el lloc i la data assenyalats en l'encapçalament.  
El conseller d'Immigració i Ciutadania de la Generalitat Valenciana. Rafael Blasco Castany.  
El president de l'Associació Nacional d'Empresaris i Treballadors autònoms: Pedro Mezquida Prieto.